હાલોલ: પંચમહાલ જિલ્‍લાના રોજગારવાંચ્‍છુ ઉમેદવારો માટે જિલ્‍લા રોજગાર કચેરી દ્વારા હાલોલ ખાતે સેક્ટર સ્પેસીફીક મેગા જોબફેર અને સ્‍વરોજગાર શિબિરનું આયોજન કરવામાં આવ્‍યું હતું. જેની મુલાકાત કષિ વિભાગ(રાજ્યકક્ષા), પંચાયત, પર્યાવરણ(સ્‍વતંત્ર હવાલો) રાજ્ય મંત્રી જયદ્રથસિંહ પરમારે લીધી હતી. મેગા જોબફેરમાં ૫૯૪ ઉમેદવારોને ૧૪ નોકરીદાતાઓ દ્વારા પ્રાથમિક પસંદગી કરી નોકરી માટે ઓફર લેટર આપવામાં આવ્‍યાં હતાં. તેમજ સ્‍વરોજગાર શિબિરમાં ઉમેદવારોને માર્ગદર્શન આપવામાં આવ્‍યું હતું.